Mozos coas bandeiras da XMX de 2016 (ŚDM, nas súas iniciais en polaco).
A **XXXI edición da** **Xornada Mundial da Xuventude** da Igrexa católica realizouse en Cracovia no ano 2016. Foi a segunda que acolleu Polonia tras a realizada no ano 1991 en Częstochowa, co papa Xoán Paulo II.

A sede foi anunciada polo papa Francisco ao finalizar o acto da Xornada Mundial da Xuventude de Río de Xaneiro o 28 de xullo de 2013. Posteriormente anunciouse que se realizaría do 26 ao 31 de xullo de 2016.

Legado de Xoán Paulo II
-----------------------

Karol Wojtyła (papa san Xoán Paulo II) naceu na localidade polaca de Wadowice o 18 de maio de 1920, pero identificou a Cracovia como a súa terra natal: "Aquí, nesta terra nacín. Aquí, en Cracovia, pasei gran parte da miña vida (...) Aquí tamén sentín a vocación ao sacerdocio (...) Aquí, na Catedral de Wawel, fun consagrado bispo".

A Xornada Mundial da Xuventude iniciouse como unha invitación do papa san Xoán Paulo II aos mozos a reunirse en Roma para o Domingo de Ramos de 1984. Máis de 300 milleiros de persoas asistiron á celebración. En 1985 coincidiu co Ano Internacional da Xuventude das Nacións Unidas. O 20 de decembro dese mesmo ano, o Papa anunciou a primeira Xornada Mundial da Mocidade, de 1986. A Xornada Mundial da Xuventude 2016, en Cracovia, foi a trixésima primeira celebrada.

As Xornadas Mundiais da Xuventude desempeñaron un papel especial no papado de Xoán Paulo II, e tanto o papa Bieito XVI como o papa Francisco levaron a cabo as Xornadas Mundiais da Xuventude instituídas por san Xoán Paulo II, como un símbolo de esperanza para os mozos.

Patróns e intercesores
----------------------

* Divina Misericordia
* Santa Faustina Kowalska
* San Xoán Paulo II
* Virxe de Czestochowa

Presenza en liña
----------------

A arquidiocese de Cracovia puxo en marcha unha páxina web oficial da Xornada Mundial da Xuventude 2016: *www.krakow2016.com*

Ademais, o evento contou cunha forte presenza nos medios sociais, coas páxinas lanzadas en Facebook, Twitter, Tumblr, Instagram, Google+, Ask, Weebly, Flickr e YouTube.

Nos medios
----------

* España
* Televisión
	+ 13 TV
	+ Rede de televisións locais Popular TV
	+ Intereconomía TV
	+ TVE
* Radio
	+ Radio María España
	+ COPE
	+ Radio Inter, Radio Intereconomía
	+ RNE

Notas
-----

1. ↑  Cracovia acogerá la próxima JMJ en 2016
2. ↑  "26th till 31st of July 2016, we are waiting for you in Krakow!". *www.cgfmanet.org* (en inglés). 28 de marzo de 2014. Arquivado dende o orixinal o 24 de setembro de 2019. Consultado o 13 de decembro de 2016.
3. ↑  "Cracovia – cuidad del Bendito san Juan Pablo II – amigo de los jóvenes". Arquivado dende o orixinal o 27 de setembro de 2014. Consultado o 29 de xullo de 2016.
4. 1 2  "El camino de las jornadas mundiales de la juventud". *www.vatican.va* (en castelán). Consultado o 13 de decembro de 2018.
5. 1 2  "World Youth Day - Frequently Asked Questions". *www.usccb.org* (en inglés). Consultado o 13 de decembro de 2018.
6. ↑  "About World Youth Day". *WorldYouthDay.com* (en inglés). 22 de xullo de 2011. Consultado o 13 de decembro de 2018.
7. ↑  "xt3: Sigue a la JMJ 2016 en las redes sociales". Arquivado dende o orixinal o 26 de abril de 2016. Consultado o 29 de xullo de 2016.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Xornada Mundial da Xuventude 2016 Modificar a ligazón no Wikidata*** |

### Outros artigos

* Xornada Mundial da Xuventude

### Ligazóns externas

* Páxina oficial da XMX Cracovia 2016. *(en castelán)*

| * v
* c
* e
Xornada Mundial da Xuventude |
| --- |
| 
* Roma 1984
* Roma 1985
* Buenos Aires 1987
* Santiago de Compostela 1989
* Częstochowa 1991
* Denver 1993
* Manila 1995
* París 1997
* Roma 2000
* Toronto 2002
* Colonia 2005
* Sidney 2008
* Madrid 2011
* Río de Janeiro 2013
* Cracovia 2016
* Panamá 2016

 |  |